بسم الله الرحمن الرحيم. الحمد لله رب العالمين حمدا كثيرا طيبا مباركا فيه كما يحب ربنا ويرضى احمده ولا احصي ثناء عليه هو اهل الثناء والمجد. احق ما قال العبد وكلنا لله عبد
واشهد ان لا اله الا الله وحده لا شريك له واشهد ان سيدنا محمدا عبد الله ورسوله اللهم صل وسلم وبارك عليه وعلى اله وصحبه ومن دعا بدعوته واستن بسنته
واهتدى بهداه الى يوم الدين ايها الاخوة السلام عليكم ورحمة الله وبركاته. واعتذر اليكم كثيرا اولا عن اننا لم نتمكن من ان نلتقي بالامس على الرغم من حقيقة الحب الكبير لهذا اللقاء الكريم الذي يجمعنا. نسأل الله عز وجل ان يجمعنا والا يفرقنا ابدا
رحمته وهو ارحم الراحمين. ايها الاخوة نحن تحدثنا في هذه السلسلة المباركة ان شاء الله عن الخطوات التي يقود الاسلام بها المسلمين ليخرجوا من الجاهلية التي كانوا فيها الى الاسلام
انتم تعرفون ان الدعوة جاءت الى الجاهلية وتقول الناس الى الخروج من الجاهلية الى الاسلام من الظلمات الى النور من الكفر الى الايمان ولذلك الله عز وجل سبحانه وتعالى اورد هذا التعبير في القرآن الكريم عندما قال لتخرج الناس من الظلمات
مات الى النور واتفقنا معا اننا نريد ان نعرف بعلم وبعمق وليس بالبركة العامة وليس بالثقة العامة في الشرع او في الدين وانما بعلم. العلم عبادة جليلة في دين الله بل هي من اجل العبادات
نريد ان نعرف كيف اخرج الله الناس من الظلمات الى النور خطوة خطوة لاننا نحن بحاجة الى ان نمضي في هذا الطريق نحن نشعر باننا في ظلمات. نشعر بان عندنا مشكلات نشعر ان ايماننا ليس كاملا وليس جيدا
دي نحل حتى الناس اللي الموضوع مش في ذهنها انسان مثلا لا يصلي اوي او يدخن مثلا او يعني ينظر الى الفتيات الغاديات والرائحات او ما الى ذلك هو يعلم ان ايمانه ليس فيه آآ متانة. ويريد ان يخرج من الظلمات الى النور
يريد ولو بالتمني ولو يقول والله ربنا يهدينا. فما بالك بالذي يشعر بعمق المشكلة عنده ويريد ان يخرج لذلك تحدثنا حتى الان في سبع خطوات والحقيقة انا في اللقاء الماضي ظننتهم او انا قلت انهم ثمانية لان
انه انا هقول لكم سر لان هناك الخطوة الثانية التانية انا لم اقلها وانما اجتزأتها خدتها كده لوحدها لكي اطرحها ان شاء الله آآ في توقيت معين لذلك نحن تناولنا سبع خطوات بس دايما خلوا رقم اتنين في السلسلة فاضي لغاية ما نبقى نتكلم فيه ان شاء الله. تكلمنا
عن سبع خطوات في كل خطوة لو انتم لاحظتم كنا نلاحظ نقلة هائلة ثم نقلة هائلة اخرى ثم نقلة هائلة ثالثة نقلات يعني ليست خطوات مسألة واحد بيتمشى في الشارع
وانما خطوات بمعنى نقلات ضخمة فعلا وحقيقية في المسلم ينتقل بها من خطوة الى خطوة. اليوم اخواني نحن موعدنا مع الخطوة رقم تمانية في هذه المسيرة المباركة مسيرة نقل الناس بنقلات هائلة من الظلمات الى النور
طيب ايه هي الخطوة الثامنة؟ نحن في كل خطوة من الخطوات السابقة لو لاحظتم ستلاحظون ان الاسلام في الخطوات السبع السابقات قد تعامل مع الناس كافراد امنوا كافراد امنوا واحد كان كافرا واسلم
فربطه بالله ربطه بالقرآن ربطه بالاخرة ربطه بالنبي عليه الصلاة والسلام واجه معه المحن والمحبطات لكنه يتعامل معه كفرد اسلم انما كل فرد منهم لا يزال عضوا في عائلته في قبيلته. الراجل ده لا يزال من بني هاشم
وهذا لا يزال من بني امية وهذا لا يزال من بني مخزون كل واحد في عائلته لكنه عقائديا خرج عن عقيدته. عن عقيدتهم. وتمرد على ديانتهم واسلم لرب المين لكنه لا يزال من هذه العائلة
فاصبح عندي في المجتمع سلطانان. اتنين سلطان يعني سلطانين سلطان الدين والايمان والعقيدة وسلطان الرابطة الاجتماعية ده ابويا وده عمي وده خالي ودي عيلتي ودي بلدي ودي الرابطة الاولى تدعو الى انه لا اله الا الله
والرابطة الثانية تدعو الى ان الالهة بالالاف هبل واللات والعزى ومناه بالالاف دي بتقول لا اله الا اله واحد ودي بتقول لا الالهة زي ما انتم عايزين. اللي عايز اله يشتري اتنين كيلو عجوة ويعملهم كاس صلصال ويعمل منهم اله ويعبده وهناك
حرية كاملة في هذا الامر اسألكم يا اخواني هل يا ترى تنشأ عقيدة وتظل الرابطة الاجتماعية تدور الدوران العكسي للعقيدة فتظل تخبط فيها وتصدمها كل يوم صدمات متتالية هل يعيش المسلم في
اعماق قلبه ايمانا ويعيش في مجتمعه كفرانا هل يعيش ايمانا يعمر صدره؟ ولكن البيئة المحيطة به. تدعوه الى ان يخرج عن الايمان كما قال الرجل المؤمن ويا قومي ما لي ادعوكم الى النجاة وتدعونني الى النار
لا يمكن ان يقبل هذا الوضع والا اصبحت الخبطات المتتالية والصدمات المتعاقبة موهنة يعني مضعفة مضعفة لقدرة الانسان الايمانية. يفضل يخبط كل يوم كل يوم ما ينفعش ولذلك يعني من ظل يخبط برأسه يخبط برأسه ينكسر قرنه
هيخبط في حيطة لذلك الاسلام يريد ان تكون الرابطة العقائدية متناسقة في الدوران مع الرابطة الاجتماعية لذلك جاءت خطوة اليوم عبارة عن ثورة هائلة في المجتمع انه لاول مرة سوف يضع اساسا جديدا لم يكن للناس
عهد به او سابق عهد به للروابط الاجتماعية. وهو وحدة جماعة المؤمنين هذه هي الرابطة الاجتماعية الاولى وساجعل لها الاولوية. ساجعلها اولية على غيرها وانا هنا ايها الاخوة لا اريد لكم ان تتصوروا ان الاسلام جاء ليهدم الروابط الاخرى. لا. الاسلام جاء لينمي
الرابطة الاخرى بشرط الا تتصادم مع رابطة العقيدة لان رابطة العقيدة هي العقيدة يعني ايه؟ يعني يعني كلمة لا اله الا الله يعني انا باؤمن بربنا وباحب الرسول واتبعه والقرآن هو الدستور وهو الكتاب
الحكم وان هي دي العقيدة. العقيدة هو التسليم لله. الاذعان لله اله ربا والها طبعا يعني ربا ورسولا وكتابا وتفاصيلا فالاسلام جاء ليرتب الاولوية عند التصادم يعدم تماما اثر اي رابطة مصادمة
يعني يفضل ينمي صلتك بالاب والام الا لما تتعارض مع العقيدة ويعدم اي اثر لها يقول لا ولا كأنهم موجودين وقضى ربك الا تعبدوا الا اياه وبالوالدين احسانا طيب لكن بقى وان جاهداك
على ان تشرك بي ما ليس لي لك به علم كأنهم ما بيتكلموش فلا تطعهما وصاحبهما في الدنيا معروفا واتبع سبيل من اناب الي لذلك الاسلام جاء ليتكلم عن مقتضى الرابطة. يعني انا انا وطني
مقتضى الوطنية ايه؟ انا بحب ابويا مقتضى حب الاب ايه؟ انا زوجي مهم عندي مقتضى الزوج ايه اذا جاء الاسلام بثورة هائلة انه يقول للناس سوف اغير اساس الحياة التي تعيشونها. طبعا العيلة كانت مهمة جدا عند اهل الجاهلية. القبيلة دي يعني
ايه يا سيدي بيت الشعر الجميل يقول انا من غزية انا هو من اظن القبيلة كان اسمها غزية او شيء من هذا يقول وما انا الا امرؤ من غزية ان غوت غزيته غويت وان ترشد ارشد
يعني ان غوت غزية غويت وان ترشد ارشد. الله! بس كده؟ اه دي عيلتي اذا اذا بلغ الرضيع لنا فطاما العيل الصغير اللي لسة بيرضى عندنا تخر له الجبابر ساجدين. انا اللي عندي ده اعلى من اي شيء
لا يسألون اخاهم حين يندبهم في النائبات لما يجي واحد من العيلة يقول له الحقني الناس دول انا بتحارب معهم ما يقولوا لوش مين اللي غلطان لا يسألون اخاهم حين يندبهم في النائبات على ما قال برهانا. مش انت من عيلتنا يبقى انت صح خلاص
اذا القبلية ولم تكن القبلية فقط في الجاهلية ده كانت القبلية وكان في حاجة اسمها الحلف يقول لك فلان حليف بني فلان وكان فيه الولاية فلان من موالي وكان فيه مسألة العبيد لما نعتقهم ويبقوا يعني بيني وبينهم ولاية وما الى ذلك
وكان هناك الغنى انهم لا يقبلون الفقراء بينهم. يعني المقاييس الاجتماعية كان لها سلطان تسمعوا انتم يقول لك انت يعني خلتني زي العبد الابق. ايه العبد الابق ده كان المجتمع العربي
لانه ما عندهوش هو امن مركزي وما عندهوش سلاح وما عندهوش قوات شرطة وما عندهوش فعلشان وهو مجتمع يقوم على اساس العبودية. كل واحد بيشتري من السوق عبد اه طب افرض العبد اللي عندي بعد ما اشتريته
بمتين تلتميت دينار خد بعضه وهرب. وما كانوش يسووا كده. طبعا كانوا اقل من كده. لكن خد بعضه وهرب مني. سهل قوي. وراح واخد بعضه وهربان وراح جاء له عقد عمل في ايطاليا
هو ينفع الكلام ده طب ما يبقى المجتمع العربي كله مهدد بان كل املاكه تضيع فالعرب تواضعوا على شيء اسمه العبد الابق. ان اللي يهرب من سيده يروح اي مكان عند العرب. ما دام مش معقول
هو منين ليس له عند الناس شيء. ده المسألة ممكن تبقى فيها قتل للعبد الابق وفيها تتبع له. ولذلك كانت اسواق النخاسة اللي بيخطفوا الاولاد ويبيعوهم ده على مسئولية النخاس ازا ظهر
مع انه عبد ابغ تبقى مشكلة كبيرة له اذا المجتمع العربي كانت فيه قواعد عنيفة. قواعد قوية للقبيلة وللولاية للاجارة مثلا الجوار ان اللي يجيني عشان احميه واحميه واقول فلان في حمايتي وحد يدوس له على طرف دي مسألة غير
عادية. لو حد اعتدى على من حميته او على من اجرته او على من حالفت او على من واديت مواليته يحصل اه حرب شديدة. اذا القواعد قواعد الصلات ما فيهاش مسألة الايمان
العرب ما يعرفوش ما فيش حاجة اسمها ده مؤمن ولا كافر. ما فيش مش مهم يبقى ده من الحنيفيين ده من اليهود ده من كعب بن الاشرف ده هذا اليهودي الذي كان يعادي الاسلام هو كان يهودي وكانت وكان ابوه آآ عربي آآ عابد اوثان مشرك
يعني مسألة ان يبقى الناس ده يهودي وده نصراني وده عامل اوثان وده ما لوش دين خالص. وده اتبع الحنيفية وده على دين ابراهيم دي مسألة حاجة واحدة لا لا وشوف انا بطول فيها ازاي علشان تعرفوا ان الاسلام جاء بثورة كاملة. قال لا
انا سوف انشيء الجماعة الاجتماعية على نفس اساس الرابطة العقائدية وبدأ القاء الخبر الاول الى الناس وان هذه امتكم امة واحدة وانا ربكم فاعبدون اصبحت اصبح الخبر انه انتم انت مش انت من بني هاشم وده من بني امية وده من بني مخزوم وده لا لا انا جعلت منكم الان كتلة واحدة
جماعة واحدة جسدا واحدا يسعى بذمتهم ادناهم وهم يد على من سواهم. ليس هناك روابط اخرى تنافس هذه الرابطة فكان هذا الخبر وانا لا اقصد على فكرة انه كان فيه فاصل زمني بين الخطوة الاولى والخطوة التانية والخطوة التالتة لأ الخطوات كانت سويا
انما هذا في الترتيب الفكري فقط ان الاسلام بدأ يقول لهم المسلم اللي بيصلي معك في المسجد ده يبقى عبد يبقى ابقى حر يبقى عربي يبقى اعجمي يبقى اجنبي يبقى من هنا يبقى من هناك هو اخوك في الله. انما المؤمنون اخوة فاصلحوا بين
الراجل ده انت كنت بتشتمه في الجاهلية وتقول له يا ابن السوداء وده تقول له انت فقير ومين اللي جايبك تقعد معنا وده تقول له انت عيل صغير وده تقول له هذا الكلام انتهى كلكم لادم. وادم من تراب. ولذلك اصبحت المسألة هنا
جماعة المؤمنين انها جماعة واحدة وكتلة واحدة. ثم بعد هذا الخبر الاول وعلى فكرة انا لن اشرح باستفاضة. انا يعني علشان اتكلم باستفاضة هذا مجاله مجال اخر مجال منهج التربية. انما انا بتكلم
دلوقتي في ايضاح الفكرة بعد الفكرة الاولى انه الله يعني معنى كده ان الراجل اللي من غينيا بيساوي ده ده لو مسلم يبقى اخي في الله انا وهو شيء واحد
والراجل اللي جاي من اعماق اعماق افريقيا ولو من بتسوانا ولا من جزر القمر ولا من جنوب افريقيا ولا من ليبريا ولا من هذا الرجل اخي في الله؟ نعم امة واحدة. لدرجة ان النبي صلى الله عليه وسلم يقول
منا ال البيت من بيت النبوة من من بيت رئاسة المؤمنين اصبحت هناك وحدة لجماعة المؤمنين بعد هذا بدأ الاسلام يقول لهم تعالوا انا عايز يعني انا اصل الخبر يا جماعة هو بيقول لهم كده يعني. على فكرة هذا الخبر ليس
خبر في الصحف بسم الله الرحمن الرحيم قرر الله عز وجل ان تكون يكون المسلمون عائلة واحدة وامة واحدة خلاص مش مش نبأ مش معلومة ثقافية مش خطاب للعقل بدأ الاسلام
يشرح للمسلمين مواصفات العمق العجيبة في هذه الرابطة وانا عارف انكم عارفينها لكن لما هذكرها لحضراتكم الان اظن هيبقى كانكم تسمعونها لاول مرة من كثرة ما فيها من عجب مسألة التربيط بين المسلمين. تربيط بينهم اللضم بينهم انه خلاص ما عادوش فرادى. ما عدش
لم يعد من الممكن ان يعيش المسلم وحده لم يعد مفردا ابدا. وانما اصبحت جماعة واحدة فاول شيء الاسلام قال لهم انتم بتهتموا بايه بالعائلية بالقبلية وعلى فكرة يا اخواني
الخليج مثلا لا تزال لا يزال الشعور بالقبيلة الواحدة في الجزيرة العربية لا يزال الشعور بالقبيلة الواحدة في في بدو في مصر حتى في البدو وفي الصعيد وفي حتى في القرى في الوجه البحري لا يزال الشعور بالعائلة بالعائلة
وجرائم الثأر تأتي من اجل الا تكون عائلة اعلى من عائلة. يعني النقطة دي مسألة متجذرة ومتأصلة في القلوب فبنتكلم النهاردة في امر انا بيجي لي صراخ في الاسئلة. صراخ في الاسئلة من قضية كقضية الثأر مثلا
يعني واحد يقول لي حرام عليك انا بعت لك اربع خمس مرات الحقنا الثأر يأكل بلادنا. لان فلان اسمه مسلا ابو عيسى وده ابو حسين وده ابو مصطفى وده مجرد الاسم له كهرباء
في النفس وهذا الكلام كان موجودا بنو هاشم بنو تيم بنو عدي بنو يعني بنو فهر بنو هذه كانت اسماء تثير زي الكهرباء. فجاء الاسلام يقول لهم انتم ترون ان العائلية هي الاساس
تعالوا شوفوا ما ساخلقه بينكم ليس فقط انكم عائلة واحدة بل انكم بيت واحد من العائلة. انتم اخوة انما المؤمنون اخوة. وكلمة انما والجملة الاسمية اسلوبه حصر وقصر يعني ليس المؤمنون الا اخوة ولا اخاء الا بين المؤمنين. انما المؤمنون
او يعني ليس المؤمنون الا اخوة وبعدين هناخد الشطرة الثانية. انما انما المؤمنون اخوة اخوة فاصبحتم بنعمته اخوانا. صرت اخوان. صرت اخوة. انما المؤمنون اخوة. يقول الله عز عز وجل. يقول النبي صلى الله عليه وسلم المسلم اخو المسلم
الله رابطة اخاء اصبح زي ابن ابويا وامي ولذلك كان ما قاله الصحابي الجليل لما واحد مسلم اسر شقيقه المشرك فالراجل لقى اخوه مأسور فقال له الحقني خلصني وهو لقى اخوه فقال بس ده اخويا هيضرب الراجل الغريب ده. قال له هو اخي من دونك. ده اللي اخويا مش انت
لان العقيدة تبدلت المقياس لذلك مسألة الاخاء بين المؤمنين فاصبحتم بنعمته اخوانا انما المؤمنون اخوة المسلم واخو المسلم وساتكلم عن مواصفات هذا الاخاء بعد ذلك انما ليست الرابطة بين المسلم شف الشقيق وشقيقه قال سنشد
عضدك باخيك ونجعل لك ما سلطانا فلا يصلون اليكما شوف الشقيقية في الاسلام يعني وصلت لدرجة انه كما يقولون يعني قيل لرجل لقد مات ابوك مات ابوك فقال يعني صحيح في مصيبة لكنه يبحث عن عزاء فقال ملكت امري
على كل حال بقيت انا اللي مالك امري بعد شوية قالوا له ماتت امك مصيبة لكنه يبحث عما يعزيه فقال زال همي زال همي. كانت الام يعني هي التي تذكرني. ولزلك اللي بيشتكوا
من امهاتهم هم مش فاهمين ان ده الطبيعي ان الامة تلقي الهموم على ولدها وعليه ان يكون الصدر الحنون. ولدها ولدا او بنتا فقالوا له ماتت اختك مصيبة لكنه قال
ستر عرضي قالوا له ماتت زوجتك مصيبة كبيرة ولكنه يبحث عن شيء فيها من العزاء فقال جددت فراشي يعني لعلها تجديد في الحياة تزوجوا باخرى برغم ما في هذا الكلام من قسوة لكن يعني آآ يقول مثلا آآ ماتت مات آآ وهكذا مات ابنك فقال ابدلني الله
به خيرا او شيء من هذا القبيل فقيل له مات اخوك فقال قصم ظهري قسم ظهري اي حد يشوف فيه تعويض يعني اللي بيموت له اب بيورثه بيملك امره اللي يموت له ام بيتخلص من واجبات كانت عليه اللي يموت له زوجة
ده بيجدد زواجه اللي بتموت له ابن بيبقى كذا. انما اللي يموت له اخوه لا لا مسألة ولذلك الاسلام قال المسألة مش كعائلة فقط وانما هذه الاخوة اخوة الدين. انما المؤمنون اخوة
ثم كأن الاسلام رأى ان الاخاء مش كفاية كأنه رأى ان الاخاء مش كفاية فزرع رابطة اخرى غير العائلية غير الاخاء هي الولاء والبراء. الولاية والمؤمنون والمؤمنات بعضهم اولياء بعض
الولاية عند الجاهلية كلمة ضخمة جدا ان يبقى في بيني وبينك حلف وبيني وبينك ولاء وفلان من موالي فلان ده معناه انه يجتمع بالسلاح ولو فنوا جميعا اريقت كل دمائهم في سبيل من ومن والاوه والا اهدرت كرامتهم بازيرو. بقوا صفر بقوا لا قيمة لهم ولا
لا عبرة بهم اقال الاسلام المؤمنون والمؤمنون والمؤمنات بعضهم اولياء بعض المؤمنون امة واحدة يجير عليهم ادناهم ويسعى بذمتهم ادناهم اقل واحد فيهم وهم يد على من سواهم يبقى لو اخذتها اخاء فرأيت ان رابطة الحلف في الجاهلية لها هذه الدرجة. والولاية فان الاسلام زار
بين المؤمن والمؤمن رابطة اخرى هي الولاء الولاء الا تفعلوه تكن فتنة في الارض وفساد كبير. اقروا اخر سورة الانفال. ان الولاية اذا لم تكونوا اذا لم يكن المؤمن للمؤمن على هذا الولاء
بانه ده انا وهو وانا هو ثم كأن الاسلام يقول انه وجد انه لا الاخاء كفاية ولا الولاء كفاية امال عايز ايه اكتر من كده؟ عايز ارفع ده مش كفاية
هذا الكلام ممارسة. انا اريد القلوب من داخلها فاذا بالاسلام يغرس معنى ثالثا هو الحب في الله. الحب ويبلغ بالحب في الله درجة انه اوثق عروة من عرى الايمان انت بتؤمن انه لا اله الا الله في عروة اوثق
ازاي ده انت بتصلي في عروة اوثق انت بتصوم فيه عروة اوثق انت تؤمن بالملائكة والكتاب والنبيين في عروة اذواق ايه عروة؟ قال اوثق عرى الايمان الحب في الله والبغض في الله
ان يشعر القلب مش معلومة مش معلومة ثقافية مش خبر وانما ان يحس القلب ان يذوق ان اخي في الله هو كنزي الكنز الذي ابحث عنه. لذلك كان الحب في الله اوثق عرى الايمان
وبلغ الاسلام بالحب في الله انه يقول ما فيش جنة هتورده عليها من غير ما تشعر بهذه الصلة. قال والذي نفسي بيده لن تدخلوا الجنة حتى تؤمنوا ولن تؤمنوا حتى تحابوا
طب بس انا مش قادر احب جارتي دي ده ايه؟ مش قادرة يعني في حساسية بيني وبينها بس الولد ده بصراحة يعني بس مش قادر احبه خلاص ما تقولش اللهم ادخلني الجنة
طبعا قل ما يعني احسن يطلعوا ما هو عارف الناس ها انما ما تقولش ما تتصورش ان الحديث قال لك لن تدخلوا الجنة حتى تؤمنوا ولن تؤمنوا حتى تحابوا. فاصبح اخي في الله ده
ده ده فرصتي الوحيدة. ده ده ما فيش قدامي غيره. ليس امامي احد غيره ثم نقل الاسلام وبل ورد عن النبي صلى الله عليه وسلم في هذه المسألة لا يؤمن احدكم
حتى يحب لاخيه ما يحب لنفسه لا يؤمن يعني ايه؟ ما انا بقول لا اله الا الله. ما انا كويس اهو. ما انا والله عارف ان في جنة ونار. انا اشهد ان هذا الرجل محمدا هو رسول
الله بس برضه ما فيش ايمان. لا تؤمن الا بالحق. قال لا يؤمن احدكم حتى يحب لاخيه ما يحب لنفسه. الاول شرط ايمان فاصبح بقى يجي واحد بقضية ايمانية ضخمة
المسائل بتاعة الاخ محمد المشدي واخوانه اللي اللي منهمرة في الاسئلة دي ييجي يقول لي طب لحظة بقى بعد ازن حضرتك انا مش قادر احبه للدرجة دي. انا مش قادر نفسي تصفو
ده عنده مشكلة تجالنا ومشكلة ايمان اصبح الحب في الله رابطة غير عادية رابطة فوق الوصف ثم كأن الاسلام للمرة الرابعة او الخامسة يرى ان ده مش كفاية كل اللي قلته ده مش كفاية ولا الحب في الله كده ولا الحب في الله امال عايز ايه اكتر من كده ده انت قلت عليه اوثق عرى الايمان
مش قلت لك لأ الحب في الله حتى يحب لاخيه ما يحب لنفسه مش كفاية يحب له اللي بيحب لنفسي بس كده بس يعني عايز له زي اللي عايزه لنفسي
مش كفاية انا عايزك تحبه اكثر من نفسك قال ويؤثرون على انفسهم ولو كان بهم خصاصة. يفضل اخاه عنه يفضل اخاه يعني انا كنت بقول لك يحب ما يحب لنفسه. لأ
هذه هذا التساوي لا يكفي هذه التسوية بيني وبين اخي في الله لا تكفي لابد ان ابلغ درجة اني اقدمه على نفسي واؤثره على نفسي على نفسه ولذلك القصة الرهيبة
الرهيبة لصحابي نوراني كريم وان كان قد خرج اصلا من بطن الظلمات من هو الصحابي النوراني الكريم اللي انتقل من الجاهلية الى النور ده مين ده ده مش انتقل من الجاهلية ده انتقل من ابو الجاهلية
عكرمة ابن ابي جهل الصحابي الكريم عكرمة بن ابي جهل عارفين عكرمة الذي ظل ابوه كما تعرفون يعاند الاسلام وظل عكرمة يحارب الاسلام واحد وعشرين سنة من التلاتة عشرين عمر الرسول عليه الصلاة والسلام تلاتة وعشرين سنة حارب حارب وهو فيهم الاسلام واحد وعشرين سنة. عكرمة ده
يموت يموت يستشهد يوم يستشهد يستشهد بثمن او او يكون هذا الثمن للايثار هو ده الصحابي اللي لما جه يموت طلب ان يشرب شيئا من الماء فاتوا له بالماء كان يمكن ان يشرب بسم الله
ويأخذون الكوب الى غيره. وخلاص. خلاص خلص انما هو رفض ان يشرب سمع انينا بجواره فقال اذهبوا بالماء الى اخي لعله احوج اليه مني وسمع الثاني اين الثالث؟ فقال بل اذهبوا به الى فلان انه احوج اليه مني
فلما ذهبوا الى الثالث وجدوه قد مات فارق الحياة فعادوا الى عكرمة فوجدوا عكرمة قد فارق الحياة دفع جاد بروحه حتى يؤثر اخاه بشربة ماء مش في الوسع مش على سفرة مش في عزومة. وانما في وقت
حق في وقت الموت في وقت الاحتضار شربة الماية تساوي الحياة. قال له لانه ويؤثرون على انفسهم ولو كان بهم خصاصة ويؤثرون على انفسهم حتى ولو كان بهم خصاصة احتياج شديد
باحتياج شديد ولذلك بدأت مسألة ان اللي يهدى اليه طعام يقول والله اهل بيت فلان اكثر جوعا مني ابعثوا اليها. وجت القصة المشهورة قصة رأس الشاة واحد ذبح خروف وذبح لحمة رأس الخروف ولا ايه؟ عشان يعملوها لحمة رأس. آآ اهداها لجاره. فجاره بحث
وظلت تدور حتى عادت الى اول من اهداها بيبحثوا من المحتاج يؤثرون على انفسهم ولو كان بهم خصاصة ثم والله اذا بالاسلام للمرة خامسة او السادسة كانه يرى ان كل هذه الخطوات والدرجات السابقة لا تكفي
ولا تفي بالغرض ومش كفاية ولابد ان تكون اكثر من هذا وازيد ليه عايز ايه اكتر من الحب والايثار والولاء والاخاء عايز ايه اكتر؟ ده انت خليت المسلم مش فاضل حاجة خلاص
ده مش قادر عايز عايز ايه رابطة اكتر؟ قال لأ الروابط السابقة كلها ما تكفينيش كاسلام انا اريد ان اصنع وحدة في جماعة المؤمنين لا تنفك الا بانتهاء الدنيا بل وفي الاخرة ستستمر
واجعلها صلة لا تنفك الا اذا انفك الايمان من العنق. انما لا يجوز ان تنفك يعني طب عايز ايه؟ قال الروابط السابقة الاربعة ولا الخمسة اللي قلناهم كل رابطة منهم تفترض ان في شخصين
انا احب اخي. انا اعثر اخي. انا اخ لاخي. انا اوالي اخي. مش كفاية صين ايه؟ انا اريد ان اجعلهم شخصا واحدا مسبقتش مسألة حب ولا ايثار ولا ايخاء ولا ولاء انا عايزك تتعامل على انكم شخص واحد. كتلة المؤمنين كتلة
جماعة المؤمنين انتم ملاحزين يا اخواننا فقه التدرجات الاسلام قاعد يعلى بالناس يعلى يعلى يعلى لحد ما في الاخر لا تجد سكة فكاكا من وحدات المؤمنين فيقول مثل المؤمنين في توادهم في توادهم وتعاطفهم وترابطهم كمثل الجسد الواحد
الجسد الواحد خلاص انسى طبعا ما تنساش لكن انسى مسألة بقى ان فيه حب ولا ايثار ده كان زمان الان الان صنعت منكم بدنا واحدا اذا اشتكى منه عضو وقد يكون هذا العضو على فكرة واحد بيقص ضوافره بالمقص بس ده زيادة شوية على الجلد
المه فلا ينام الجسد كله. العقل منتبه. والقلب منتبه. والعين مفتوحة ومش قادر ينام. لحد ما يشوف مسكن لالم هزا العضو اللي اسمه ضفر من الاظافر اليد المسلم للمسلم كالبنيان
يشد بعضه بعضا بنيان واحد مش بنيان عارفين بنيان يشد بعضه بعضا دي يعني ايه؟ عارف حضرتك لما تيجي سيارة النقل تحمل طوبى البناء. وينزلوا يرصوا طوب المباني كده زي الحيطة
كالحائط امام المبنى اللي بيتبني العمارة اللي بتتبني تعالى انا مش واحد كمال اجسام كمان اي واحد ياتي كده بكتفه ويدخل في الجدار الجدار ينهد ليه؟ لانه جدار لكنه لا يشد بعضه بعضا. عبارة عن طوبة جنب طوبة جنب طوبة فوق طوبة تحت طوبة. انما لما تجيب
اسمنت وتصنع منه جدارا واحدا اخبط دماغك في الحيط. اخبط جسمك في الحيط. لا ينهد الجدار بل هي تنكسر الرأس. لذلك في الاسلام قال جسد واحد وبنيان مرصوص ليس هناك انفكاك بين افراده. شفت انت جسد واحد تقطعه منه يد
يموت الجسد كله الا لو تلحق النزيف اللي ينزف الجسد اللي يصاب منه عضو يصاب تعالى على انسان اصابته الكلى او الكبد او شيء من هذا القبيل تلاقي وشه يظهر عليه وعينيه
تيجي تلاقي القلب يظهر على النفس جسد واحد بنيان واحد وان هذه امتكم امة واحدة وانا ربكم تعبدون لا لحزة واحدة بقى ده المسألة اذا اصبحت رابطة مش بني امية ولا بني عدي ولا بني مخزوم ولا بني هاشم ولا بني فهر ولا بني تيم لأ لأ لأ
ده المسألة جمعت هذا كله لتصنع وحدة جماعة المؤمنين خلي بالكم انا بتكلم في خطوات اخراج الناس من الظلمات الى النور ان كل اللي بقوله لحضراتكم النصوص القرآن والسنة بترسم الملامح اللي تخلي الواحد شاعر ان اللي حواليه دول مين بالنسبة له. انا
لم اعد مسلما يعذبه كافر. لم اعد مسلما يرتبط بربه او يرتبط بدينه او يرتبط بكتابه او يرتبط بنبيه او يرتبط لا ده انا اصبح المؤمنون عندي هم الشيء المجموعة المهمة جدا في حياتي. اللي بدونهم لا استطيع
او ان اعيش ولو انني شذذت عنهم فمن شذ شايف قوة الحديث ومن شذ شذ في النار شف قوة الحديث ومن شذ شذ في النار ما ينفعش اسيبهم واصبر نفسك مع الذين يدعون ربهم بالغداة والعشي يريدون وجهه. ما تقدرش تسيبهم. دول الكنز انا يا اخواني
ازكو تشعروا بهذا المعنى قلبيا وتعايشوه روحيا انه هذا الامر ولذلك بدأ الاسلام يرسم مواصفات الحقيقة في التعامل شيء طبيعي ترجمة لهذه العناصر او الروابط الاربعة خمسة ستة اللي قلناها ترجمة. يعني اصبح اصبحت حركة العين
والشفاه شفايف واليد والاذن ما اقدرش اعيش مع المسلم الا بكل كيان. اصبح اذا تصافح المسلمان غفر الله لهما وسقطت الذنوب من بين يديهما حتى خرجا من المصافحة وليس عليهما من خطيئة
اصبحت شايف الشفايف البسيطة دي؟ تبسمك في وجه اخيك لك صدقة. تبسمك في وجه اخيك صدقة اصبح من نظر الى اخيه نظرة ود. نظرة مودة بيعرفه يعلمه انه يحبه. يعني من نظر الى اخيه نظرة ود غفر الله له ما تقدم من ذنبه
ايوة ايوة ايوة ويوم القيامة يؤمر بالرجل الى النار ويرى النار تلقاء وجهه ويقف حديث من رد عن ارض اخيه في الدنيا واحد لقى واحد مسلم بيتشتم او بيتهاجم او بيتهم ظلما وزورا. من رد عن عرض اخيه في الدنيا
رد الله النار عن وجهه يوم القيامة. وفي الرواية المعروفة اللي هي ايه؟ بعث الله ملكا احمي لحمه من النار يوم القيامة مسألة اصبح المسلم اذا رأى المسلم لا يستطيع الا من ستر مسلما ستره الله في الدنيا والاخرة
من اقال عثرة اخيه يعني من وجد مسلما اخطأ يقوم يقول له معلش بسيطة ويحاول يصلح هذا الخطأ من اقال عثرة اخيه اقال الله عثرته يوم القيامة ماشي على الصراط بدل ما
رجله تفلت ويسقط في النار يثبت الله قدمه على الصراط يوم القيامة. لأ ده اخي في الله اصبح موضوعي. انا مش خلاص ده هو ده بالنسبة لي ده ده موضوعي
ده فرصتي الوحيدة ده انا لو دعيت لنفسي اللهم فرج كربي يا رب العالمين. هذا الدعاء قد يستجيب الله له وقد يرده انما لو قلت اللهم فرج كرب اخي في الله. اخي فلان فلان الفلاني واحد اعرفه ولا ما اعرفهوش
يرسل الله الي البشرى بان ملك يخبرني بانه انا الله تعالى قد سيحقق لي تفريج كربي طب انا طالب لفلان ولكن ما في قلبك من حب للمؤمنين من حرص عليهم من رفق بهم
والنبي عليه الصلاة والسلام تكلم عن ابي بكر فقال ارفق امتي بامتي وارحم امتي بامتي. ابو بكر الصديق. ارحم انسان بهذه الامة وارفق انسان بهذه الامة غرس الله المودة والرحمة في قلبه رضي الله عنه وارضاه ابو بكر الصديق
لذلك ان طبعا زي ما قلت لحضراتكم انا ما عنديش وقت اقف قدام هذه الاشياء كلها ده مجاله الكلام في منهج التربية وفي علم التربية وفي علم السلوك لما نيجي نتكلم فيه ان شاء الله
ربنا من يدري لعله لعله يأتي يعني الوقت يمتد ونستطيع ان ننتقل الى منهج التربية في الاسلام بعد ان انما نحن الان في مجال ايضاح الفكرة خطوات اخراج الناس من الظلمات الى النور. لذلك الذي اذكره لكم هو نقل المسلم الى الشعور باخيه. الى الشعور باخيه
لدرجة اني لا استطيع ان ابيت غير لما اطمئن وهو متعشي ولا لأ ايما اهل قرية باتوا شبعا وفيه امرؤ واحد جائع امرؤ واحد جائع فقد برئت منهم ذمة الله وذمة رسوله
اصبح المسلم لا يستطيع ان يترك مسلما لا يستطيع الا ان يسعى اليه الا ان يحوطه الا ان يحنو عليه الا ان ينظر ماذا يحتاج الا الا يرده يعني اصبحت مسألة
غير عادية غير عادية ايها الاخوة هذا الكلام الذي اذكره لكم وارجو ان اقف هنا وقفة في منتهى الاهمية ليس كلاما مترتبا على الايمان ليس واجبات مبنية على انك مسلم
لا بل هي الايمان نفسه بل هي العقيدة نفسها يعني انا مسلم ولاني مسلم بصلي انا مسلم ولاني مسلم اتعلم العلم الشرعي. انا مسلم ولاني مسلم مثلا اعطي الفقراء انما انا مسلم معناها بيني وبين المؤمنين اخاء
مش لاني مسلم باواخي يعني انا مش بامارس صلة حلوة لا ده الايمان. اين الدليل على هذا اين الدليل؟ كنت اتمنى ان يبقى فيه وقت كده اقوم واحد ولا اتنين واعمل مسابقة علشان الناس يبحثوا عن الادلة او استناه الاسبوع اللي جاي انما انا اريد ان اروي الظمأ تتبلور الفكر
فاين الدليل؟ الدليل قول الله عز وجل واعتصموا بحبل الله جميعا ولا تفرقوا واذكروا نعمة الله عليكم اذ كنتم اعداء خلي بالك مش هيتكلم ولا كلمة عن كفر ولا ايمان. الاية
ولا هتجيب كفر ولا ايمان هتتكلم عن تحول العداء الى الايخاء بس وهتسميه ايمان وجنة اذ كنتم اعداء فالف بين قلوبكم فاصبحتم بنعمته اخوانا وكنتم قبل الكلام ده على شفا حفرة من النار
فانقذكم منها. فاصبحتم بنعمتي اخوان الله يعني معنى كده ان ان اصبحنا اخوانا هي البدل الذي استخدمته الاية عن الايمان. ولذلك اسمع وحاولوا توعوا يعني تعي هذا الكلام لانه كلام عظيم. جليل جاء به القرآن والسنة
النبي صلى الله عليه وسلم لما سمع اهل الايمان الصحابة واحد بيتخانقوا مع بعض وواحد من المهاجرين والتاني من الانصار واحد منهم قال يا يا للانصار يعني بينادي الانصار اهله
ياه والتاني في التاني قال اهو انا يعني عندي ما عنديش حد من راخر من عيلة وجدع اوي يا للمهاجرين مع ان الهجرة مؤسسة على الايمان والنصرة الانصار مؤسسة على الايمان لكن في الاخر في فريقين. يعني هو ما بيقولش يا بني اوي
يا معشر الاوس يا معشر الخزرج يا معشر لأ انصار ومهاجرين ولكن في في فارق بين الاتنين فالنبي عليه الصلاة والسلام خرج وقال بدعوى ما قلهمش بقى كيف تتفرقون بعد وحدتكم؟ لا لا لا ولا جادة
اتكلم عن الايمان نفسه. قال افبدعوى الجاهلية وانا بين اظهركم جاهليه حد جاب سيرة كفر يا اخواننا؟ حد كفر حد آآ حد قال لأ اللات والعزة هنرجعهم تاني؟ حد جاب سيرة هبل مرة تانية؟ احنا لسه
ده مؤمنين بس بنتخانق ولد سنه اربعتاشر سنة من المهاجرين بيتخانق مع ولد سنه خمستاشر سنة من الانصار وكل واحد بيقول الحقوني يا رجالة فين الكفر والايمان؟ لا قال قال افبدعوى الجاهلية
الجاهلية وانا بين اظهركم ولما تشاجر المسلمان ماذا قال النبي صلى الله عليه وسلم ما قالش يعني افبعد ان من الله عليكم بالوحدة تتفرقون؟ لم يقل هذا ذكر الامام قال افبعد ايمانكم
تعودون كفارا يا رسول الله كفارا حد جاب سيرة كفر حد قال القرآن وحش؟ حد قال الرسول مش رسول ولكن مجرد تقاتل قتال المسلم آآ سباب المسلم فسوق وقتاله كفر
يا سلام لحزة لحزة لحزة لحزة لحزة لحزة المسألة ازا ده مش واجب يترتب على العقيدة او من مقتضيات الايمان او من فروع انني مسلم؟ لا ده ده هو الاسلام
جارتي فلانة اللي في الشقة اللي جنبي اللي ببص لها بطرف عيني وشايفة كزا وببص هذا الكلام قادح في قلوب مؤمنة هذا الكلام قادح في قلوب مخلصة لله رب العالمين لابد ان نفيق لابد ان نعود مرة اخرى ونشعر
ما معنى الايمان؟ ما معنى العودة والاوبة الى الله عز وجل؟ لذلك ايها الاخوة هذه الملامح التي رسمتها الشريعة للاسلام للاخاء وللرابطة بين المؤمنين وللوحدة بينهم. وقاعد انا كل شوية اوصلكم لمرحلة ثم
تفاجئون بان المرحلة على جلالها لا تصل الى جلال المرحلة التي تعلوها. ثم التي تعلوها هنروح فين بعد كده؟ هنروح فين؟ اقول لكم هنروح فين اسمعوا مفاجأة هنروح فين هنروح فين دي وردت فيما وجده المسلمون الحقيقة مفاجأة والله يعني يعني صدقوني انا لا انسى المكان اللي كنت قاعد فيه
في المسجد في في درس الشيخ وانا قاعد يعني بسمع الكلام لاول مرة لا انسى ذهولي يومها عاينه المسلمون من خلال درجة الاجور الاخروية المذهلة الاجور الاخروية غير المفسرة يعني يعني
ليه المذهلة على هذا الاخاء لدرجة لدرجة ان المتحابين في الله يغبطهم الانبياء والشهداء يوم القيامة على مكانهم من الله يغبطهم يعني يحسدوهم يقولوا يا اخي يا ريتنا يا ريت كان لنا ايه دول؟ ليه؟ لانهم يتراءون للناس ناس يشوفوهم كالكواكب الدرية
في جو الحشر في جو السماء يرونهم يعني على منابر المتحابون في الله على منابر من نور يوم القيامة على منابر من نور يغبطهم الانبياء والشهداء يقولوا من هؤلاء؟ دول انبياء دول لأ هؤلاء هم المتحابون في
اللي بينادوا يوم القيامة في المحشر اين المتحابون في رجلان تحابا في الله في ظل ما هو الدنيا شمس شمس شمس ايه يا مولانا؟ دي الشمس نزلت وهبطت واقتربت ودنت من رؤوس الخلائق حتى ان احدهم لو رفع يديه
فقط لدخل في قرص الشمس من شدة اقترابها من الرؤوس فينادى اين المتحابون في اليوم اظلهم بظلي يوم لا ظل الا ظلي رجلان تحابا في الله اجتمعا عليه تفرقا عليه
اكتر من كده في الاجور الاخروية. يعني انا انا عايز يعني هل معقول يا اخوانا يحسدني سيدنا نوح وسيدنا هود وسيدنا صالح وسيدنا يقعدوا يحسدوني يوم القيامة على الحب في الله اذا آآ يعني اذا كنت ولذلك
النبي صلى الله عليه وسلم الرسول عليه الصلاة والسلام قال له انت لازم تحبهم. قال له اللي معك دول اخفض جناحك للمؤمنين. اخفض جناحك لمن تبعك من المؤمنين. حريص عزيز عليه ما عنتم. حريص عليكم بالمؤمنين رؤوف رحيم. اه فبما
فتن من الله لنت لهم اه واصبر نفسك معهم مع الذين يدعون ربهم بالغداة والعشي يريدون وجهه. يعني كل هذا الكلام بيلين قلب الرسول قال طب ده رسول الله محتاج الناس دي
يقول له محتاج الناس لان الرسول بدون حب في الله سيحسد المتحابين في الله يوم القيامة يا ربي نبي لم تتحقق فيه الى جانب مرتبة النبوة. انه محب في الله
يأتي يوم القيامة يغبطهم النبيون على مكانهم من الله عز وجل. عايزين ايه اعظم من هذا اكتر من كده لم اتكلم في موضوع واشعر فيه بمسألة انه كلما بلغت سماء محلقة وجدت ان ما بعدها ارحب كهذا الموضوع سبحان الله
تفاجأ بانه يوم القيامة انا بقى يعني في الدنيا تعبت قعدت اتوضا واصلي قعدت اصوم وافطر قعدت ادفع فلوس واتزكى قعدت اعمل صالحات واقرا قرآن ويعني حاولت استعمل طاعات كتيرة
وكان عندي معاصي بالحمد لله اديني لما مت دخلت الجنة زحزح عن النار وادخل الجنة. بالعافية الدرجة الاخيرة بس احنا كنا فين؟ ده كانت هتبقى مشكلة. عويصة هنعمل ايه ولكني
بعد ان بكل اعمالي وجدت نفسي في الدرجة الاخيرة من الجنة التحتانية فوجئت بشيء عابر لا اقول عابر للقارات وانما عابر للدرجات صاعد في الدرجات حتى بلغ بي الفردوس الاعلى فاسكنني فيه حط رحاله عنده وقال لي ده مكانك. الله الله بايه ده انا قعدت
توزن قعدت اوزن في الميزان كفة تطلع وكفة تنزل ويجي يوم التلات يرفع ويوم الاربع ينزل ويوم الخميس يرفع ويوم الجمعة تنزل ويوم السبت يرفع ويوم الحد ينزل وانا قلبي يطب وقاعد
نوزن وندور على الحسنات والسيئات ودي مغفرة ذنوب ودي مضاعفة ودي لحد ما بالعافية دخلت الجنة ايه اللي طلعني فوق ده ما فيش ولا حسنة فضلا يا جماعة ده نحن بحثنا عن حسنات بقدر ما نستطيع لنزيد حسنة لم نجد
اطلع الجنة اطلع الدرجات دي كلها وابقى في الفردوس الاعلى بايه فتفاجئ بان الشيء الذي رفع الانسان هو قول الله عز وجل ونزعنا ما في صدورهم من غل اخوانا على سرر متقابلين. اخوان على سرر متقابلين
اخوان على سرر متقابلين فحصلت اشكالية. لحزة واحدة يا عم الشيخ لو سمحت تعال. الاية بتقول اخوانا على سرر متقابلين في الجنة سرر متقابلين ازاي افرض واحد درجته تحت وواحد درجته فوق
فقال المفسرون يرفع الله الاقل منهما الى درجة الاعلى حتى لو اجتاز كل درجات الجنة وبلغ الفردوس الاعلى منها لمجرد ان يكون مع اخيه في الله الذي اخاه واحبه وهو في الدنيا
الله اكبر الله اكبر ولا يترك القول لقول المفسرين وحدهم بل ساذكر لكم الان ما قاله النبي صلى الله عليه وسلم. الذي قال طلحة والزبير جارايا في الجنة جراي الجارين اللي في الجنة
للحب الذي كان بينه وبينهم يقول النبي صلى الله عليه وسلم يحشر المرء مع من احب انت يا فلان مع من احببت يقول الصحابة فما فرحنا بشيء بعد الايمان بالله
اكثر من فرحتنا بانه يحشر المرء مع من احب. كل انسان يروح معه. طب انا بقى انا مش قادر على عزمات الصالحين انا يا اخواني انا مش قادر مش قادر على عزائم الصالحين انا ضعيف
انا اقوم بالعبادة واضعف اثقل واشعر بالوهن مش قادر ولكني احبهم حبا جما. زي بيت الشعر المروي عن الامام الشافعي اللي بيقول احب الصالحين ولست منهم احب الصالحين على فكرة
احنا بنقول هو منهم لكن هو وهو يقول هذا صادق. هو شايف ان هو اضعف بكتير لكنه قلبه ينفعل وينفطر حبا للصالحين احب الصالحين ولست منهم. لهذا اصبح الحب في الله انا بقول لك الاجور في الاخرة انت عايز ايه اكتر من انه اذا تصافحوا تغفر الذنب؟ من رد عن عرض اخيه يبعث الله ملك
كان يحمي عن النار يرد النار عن وجهه عن لحمه يوم القيامة. من ستر مسلما ستره الله في الدنيا والاخرة. من اقال عثرة اخيه اللي يغلط يعني يحاول يصلح امر خطأه مش يعمل فيه ويذبحه وكذا وكذا. الله
عز وجل يجعل قدمه ثابتة على الصراط يوم القيامة راسخة عليه. اجور اجور يكفي ان الانبياء والمرسلين يحسدون المتحابين في الله فانا من دلوقتي هروح هجيب ورقة كده وهقعد اكتب
خمسة ستة اسماء انا فعلا هعمل انا بقول لكم انا بتكلم اهوت ولكن انا شخصيا مفاجئ هرجع البيت النهاردة اكتب خمس ست اسماء في ورقة وهحط الورقة في جيبي على طول هعمل منها نسخ احطها في محفزة واحطها في
هحطها معي دول بقى بالنسبة لي دول كنزي دول حياتي. دول اذا شف من الاجور انه من ادخل السعادة على اهل بيت من المسلمين فليس له عند الله جزاء دون الجنة
من ادخل السعادة بس فرحتها فرحت قلبه بس كده انا ما عملتش حاجة. ده انا ده انت بتقول لي حديث عن نظرة ود. حديث عن بسمة. حديث عن ادخال السعادة. حديث عن بس كده؟ اه هو ده
ما هو لذلك ايها الاخوة لم يكن والله عجيبا ابدا ان تنقل الينا من انباء الصحابة ايات بينات في الحب بينهم لم يكن من العجيب الا يقبل الاسلام ان تجرح مشاعر مسلم
تجرح مشاعر مسلم ده في واحد راح للرسول عليه الصلاة والسلام في مرة اهدى اليه هدية وهو محرم رسول محرم فالرسول رد الهدية قال له لأ معلش مش هاخدها ومشي الرجل
لمجرد ان الرجل ظهر على وجهه الانكسار النبي عليه الصلاة والسلام قال له تعال تعال تعالى انا لم يمنعني ان اقبلها الا انني محرم. ولا يجوز للمحرم هذا لانه كان صيدا من صيد البر
لا يجوز لي ان يقبل ان ان اني اخد مثل هذا وانا محرم. ولو انني كنت حلا لقبلتها انما انا محرم. اه فمشي الراجل انشرح صدره انفسح. رعاية الشعور رعاية شعور الجميل
رعاية الشعور ما حدش لا يحل للمسلم ابدا ده يقول له واما السائل فلا تنهر فلا تنهر الرجل الاعمى الرسول لما لما تغير وجهه الاعمى لا ينزر هو الاعمى بيشوف
لا يؤذيه ان يتغير وجه الرسول. ايه عبس وتولى؟ ما يعبس هو انا شايف العبس؟ انا لم يعني الاعمى لا يتأذى. ولذلك النبي صلى الله وسلم كان دقيق الشعور انه لما تضايق لم يتكلم
حتى لا ينهر الرجل ولا يضايقه. وانما فقط يعني شعر بشيء في وجهه. والاعمى لم يرى. ولكن خيرة السماء على المسلم نزلت تدافع عن مشاعر لم تجرح اصلا لدى هذا الاعمى. مشاعر لم تجرح
اصلا لهذا الاعمى رعاية للشعور. عبس وتولى ان جاءه الاعمى مسألة ولذلك الرسول عليه الصلاة والسلام لما ابو بكر الصديق جي يشتكي له انا في تقديري انا في رأيي انا جريمة
جريمة ارتكبها بلال وعمار بلال وعمار وسلمان بلال وبلال وسلمان وصهيب. بلال وسلم ان وصهيب. التلاتة عملوا حاجة فزيعة جدا يعني ما مش حرام لكنها يعني الحقيقة يعني من باب المصلحة مصالح المسلمين بس يعني ازاي تعملوا كده يا اخوانا؟ الراجل كان هيسلم. مش كان هو اسلم. الراجل ان شاء الله هيسلم. بتقولوا له كلمة
يمكن يتخض بسببها ويبعد عن الاسلام مرة تانية ليه كده ذهب آآ ابو بكر وهو حريص على الاسلام وان يسلم هذا الذهب يشتكي الى الرسول عليه الصلاة والسلام. ويقول له يا رسول الله
اه شايف بيعملوا ايه فالرسول عليه الصلاة والسلام يترك هذا كله ويقول له فلعلك اذيتهم يا ابا بكر اوعى تكون قلت لهم كلمة قال له لا لا والله يا رسول الله ما قلت لهم شيئا الا ان جئتك
اخبرك يعني جيت لك اقول لك قال اما انك لو اذيتهم لاذيت الله ورسوله تلاقي المسلم ده ما حدش يلمسه وعارف الكومة اللي متكوبة جنب الرصيف دي منحني الظهر بيشحت مش لاقي حاجة والناس ماشية تتريق
ايوة ايوة والشباب والله مرة يقول له ايوة يا عم طب مش عارف ايه بركاتك ادينا من الشويولة اللي انت عارف المسلم اخطيء الخطاء ده كل بني ادم خطاء ده الكومة ده عارف قيمتها قد ايه قيمتها ضخمة جدا لدرجة ان الاسلام يقول
قرمة المسلم اعظم عند الله من حرمة الكعبة حرمة المسلم اعظم عند الله من حرمة الكعبة من حرمة الكعبة وفي خطبة الوداع من حرمة الكعبة في يوم عرفات في البلد الحرام والناس محرمة
حرمة المسلم تدوس له على طرف ما تقدرش تأزيه كيف تلقى الله بايذاء مسلم يا سلام! ايه ده كل هذا ربط وادماج ايها الاخوة ايها الاخوة اصبح المسلمون كتلة واحدة
من قبله كانوا افرادا في عائلاتهم اسلموا وعائلاتهم كافرة. اما الان اصبحت كتلة واحدة واصبحت امة واصبحوا شيئا واحدا لا ينفك. ونحن اليوم ايها الاخوة نحن اليوم سبب ضياعنا بقائنا في الظلمات المكرسة وسبب انه يأتي الينا
ورؤساء الشرق والغرب لاسترخاصا لنا بكلمتين تلاتة سبب هذا سبب هذا ما هو سبب هذا اننا تفككت روابطهم. لذلك انا كنت في المسجد والاخوة يعلمون عني هذا جيدا انظر الى الناس
الافراد في الاول كنت اقول ما شاء الله الاخ فلان ده كويس في نفسي ده كويس الاخ ده الحمد لله يا وهذا يا ما شاء الله كذا ثم بعد ذلك
ادركت ان الاسلام لا ينظر الى الاشخاص الجالسين امامهم وانما ينظر الى الفراغ بين كل شخصين جالسين هل فيه وشائج؟ هل بين ده وده؟ فيه روابط في وشائج في صلات ام انهم متفككون
ليست العبرة بان الطوبة شديدة والاسمنت الرابط بينها ضعيف بل العبرة بارتباط لبنات البناء معا لذلك النبي صلى الله عليه وسلم لذلك كتلة جماعة المؤمنين لذلك النبي صلى الله عليه وسلم ايها الاخوة
لما قال الحديث المعلوم المشهور اللي كل الناس بيقولوه اللي هو آآ توشك الامم ان تتداعى عليكم كما تداعى الاكلة الى قصعتها قالوا اهو من قلة نحن يومئذ يا رسول الله؟ قال لا انتم هتبقوا كتير ولكنكم غثاء كغثاء السيل
تقعد تفكر غثاء السيل ده صفاته ايه عارفين يعني ايه غثاء السيل؟ سيل نازل نهر جاري طيار مية بيجري وعلى وجهه ورقة شجر ورقة كراسة قشاية قشة اه عود حطب فبيتجمعوا بيبقوا كده زبالة كتيرة زبالة على على سطح النهر والسيل يجري
عارف كل هذا الغثاء والرغاوي طبعا معه وما الى ذلك كل هذا الغثاء لو حضرتك بصباعك الصغير كده الاصبع الصغير حطيته كده اذا به يشق الغثاء. تلاقي كل الغثاء ييجي عند اصبعك ولا تحصل له حاجة. ولا حد ولا يتجرح ولا يجرى له شيء
هيشق الغثاء ييجوا عند الصباع وتلاقيه انفرقا الى فرقتين. طول بقى اعمل خط تلاقي الغثاء ينشق. لانه لا رابطة بين اين اجزائه انما تعالى على ما يسميه المصريون ورد النيل
ورد النيل تلاقي ورد النيل على سطح النيل برضه آآ ورق آآ ورق زهور آآ زهرات آآ خفيفة جدا عايمة على سطح النيل ورد النيل ده التافه ده ده يهدد الملاحة في نهر النيل ويوقف السفن ويهدد الاقتصاد المصري ولزلك بيقاوموه
ليه؟ ده عشان حاجة واحدة لان كل وردة نازلة تحت مرتبطة بالوردة التانية. وبعدين كل شوية روابط مرتبطة بشوية عقد ومعاقد لحد ما بيعمل غابة من الروابط مع انه كل وردة بسيطة جدا
فاذا بهذا تيجي السفينة تدخل لا يمكن لذلك يقول لك لازم يقتلع من جده يبلغ جهد كبير ايها الاخوة الرابطة بين المسلمين ووحدة جماعة المؤمنين هي في حقيقة الامر هي في حقيقة الامر الخطوة الجبارة والثورة الهائلة اللي لم تكن في الخاطر من قبل ولا العرب كانوا عارفين لكن
بقيت فيها مشكلات كثيرة جدا لازم نتكلم فيها ان شاء الله هتكلم فيها في الاسبوع القادم من الناحية التطبيقية مشكلات غير عادية حصلت كان ممكن توقف الخروج من الزلمات ولا يخرجوش منها ابدا
ويفضلوا في الظلمات طول عمرهم ولا يجاوزون الظلمات ابدا. كان ممكن. وواجهها النبي صلى الله عليه وسلم. وسوف ومن ضمنها مسائل بتحصل النهاردة مش عايز ازكرها علشان ما نضطرش نشرحها لكن بمشيئة الرحمن اذا قضى الله وقدر في الاسبوع القادم سنتدارسها ونتكلم فيها بوضوح ان شاء الله عز
عز وجل. اسمحوا لي اذا ان اجيب فقط الحقيقة انا ببقى محرج من لكن على كل حال بسرعة اجيب بعض الاسئلة التي وصلت اليوم لانه وانا حتى اه يعني وهجيبها في دقيقتين تلاتة ثم نلتقي في الاسبوع القادم ان شاء الله. هل يجوز لفتاة بلغت سن
الرشد ان تزوج نفسها بدون ولي مع العلم ان والدها عايش؟ الاجابة لا ثم الف لا حرام حرام حرام زي واحدة بتقول لي واحد كلمته في التليفون وقلت له نفسي اتجوزك قال لها قولي لي زوجتك نفسي فقلت له زوجتك
نفسي قال لي قبلت حل لي المشكلة. مشكلة ايه؟ ده ده دي عربدة. لا يجوز ما فيش حاجة كده. هذا ليس زواجا اصلا. دول ناس الناس يعني انا مش عايز اقول بيهزروا انا عايز اقول دول ما عندهمش دم. دول مش حاسين. يعني هي دي اصبحت عصة
عصمة المرأة اللي اسمها ذات العصمة في التليفون زوجتك نفسي قبلت هؤلاء الناس انا ما عنديش وقت اعلق تعليق كفاية لاحسن انا بخاف من اخ محمد المشد دلوقتي فلازم الحق اجاوب له شوية. آآ بيقول ما حكم تصميم مبنى
تجاري به سينما مشكلة مشكلة مشكلة. اسأل الله ان يرزقك ما هو بديل لهذا ان تصمم معماريا ما هو افضل يا رب العالمين طبعا انا كده ما جاوبتكش ولا حاجة ها آآ ارجو ان تخبرنا عن معنى الوارث المحمدي وحقيقة المبايعة وما رأيك في هذه الامور
الاجابة عن هذا السؤال فيها نقطتين ان هذا السؤال اشعر انه مولود من رحم جو من الصوفية واجواء الصوفية يعني انصحكم بالله القائمة الان مع اننا من اشد انصار التصوف كعلم اسلامي واصلاح النفس تهذيب الروح لكن الصوفية القائمة في دنيا
الناس عربدة في دجل في فساد في انحراف في ضياع في في في فلا يقتربن منها احد ابدا الاصول التي نعرفها وسميت علم التصوف في ديننا جليلة. لكن وجودها الان في المجتمعات فهذه اول نقطة
لكن فعلا هناك من آآ يعني من المسلمين من يمكن ان يكون بالعبادة والصفاء والنقاء والعلم والرشاد والالتزام من ورثة العلم المحمدي وان يبايع شيخه بشأن الصفاء والتربية لكن اللي يعمل كده دلوقتي جريمة
اقراء وطريقه الى جهنم الا في القليل النادر النادر اللي تقريبا انا مرة احصيته لقيته تقريبا خمسة وتسعين من واحد في الالف تقريبا يعني يعني اقل من من واحد في الالف بكثير فيعني هذا الكلام غير صحيح. آآ
هل الزوجة رحم لزوجها؟ واذا قاطعها وتخلى عنها تماما وتزوج يكون في هذه الحالة قاطع رحم امام الارحام فقط. طبعا الرجل بزوجته صلة عظمى وقد تزيد احيانا عن الارحام في امور وعليه ان يراعي نفسيتها وان يلاطفها
فها وان يرعى قلبها وان يحنو عليها وان يشعر انه سندها وظهرها وان يشعر انها محتاجة الى بره وعطفه وكرمه وان يحنوا عليها والا يظلمها والا يسيء اليها. ولكن مسألة الزواج من اخرى ليست قطيعة رحم وانما عليه فقط ان يكون يعني ان يحاول بقدر المستطاع ان
آآ يعني آآ يرأف بحالها لان هذا امر طبيعي. وانا قلت قبل كده ان الزواج الثاني عامل زي الخلفة التانية. لما واحد خلف الطفل التاني يقوم الطفل الكبير بيغير من الصغير
وما حدش قال لهم ما تخلفوش تاني احسن ابنكم بيغير من اخوه فكذلك الزوجة الثانية امر طبيعي ان يحدث هذا لكن ليبدو انه لم يكن كافيا آآ يعني معها في رعاية شعورها
اسأل الله عز وجل ان يجمعني واياكم على الخير والهدى ونلتقي في يوم الاثنين القادم ثم يوم الثلاثاء القادم ان شاء الله وآآ كنت وعدتكم ان اتكلم في امور في حلقة الامس وطبعا آآ اعتذر جدا للظرف الذي منعني من الحضور فيها. وان شاء الله
نلتقي في لقاء في منتهى الاهمية في منتهى الاهمية يوم الاثنين القادم عندي تعليق على امر ضخم وجلل جدا فارجو ان ننتبه الى هذا والله المستعان. وموعدنا يوم الاتنين بيبقى الساعة تمانية تمانية مساء بعد صلاة المغرب مباشرة. تقبل الله مني
ومنكم والسلام عليكم ورحمة الله وبركاته